331 



TERNSTROEMIACEAE : GEOGRAPHIA. 



332 



23. Placenta (geminata), a. dorso, b. ventre visa. 



24. Fructns. 



25. Fructus post dehiscentiam. 



26. Fructus, vel partis frnct. snperioris sectio 

 longitudinalis. 



27. Fructus sectio transversa. 



28. Fructus, denipta valvula anteriore, absque 

 seminibus. 



29. Fructus cum seminibus. 



30. Fructus cum seminibus, dempto pariete lo- 

 culi in capsulae basin continui (in Lapla- 

 ceis). 



31. Valvula fructus, obiter cum seminibus ei 

 seriatim adbaercntibus. 



32. Columella, obiter enm placentis et cum se- 

 minibus placentarum unae adbaercntibus. 



33. Semen', a. dorso, b. ventre, c. latere vi- 

 sum. 



34. Albumen cum embryone. 



35. Sectio longitudinalis seminis (subinde in 

 situ naturali ad placentam relicti). 



30. Embryo; a. cotyledonibus appositis, b. co- 

 tyledonibus disjunctis, c. Embryo dempto 

 cotyledone anteriore. 



Tabulas deliueavit, auctoris cura, cl. Maximilianus Eques de Schlereth, Vindobouensis. 



DE TERNSTROEMIACEARUM DISTRIBUTIONE 

 GEOGRAPHICA. 



Temstroemiaceae crescunt in terris zonae tropicae ac 

 subtropicae, et aequaliter fere per utrumque orbis hemisphae- 

 rium dispersae sunt. In antiquo orbe gignuntur in regionibus 

 longe pluribus Asiae, scil. in India insulisqne oceani Indici, 

 China et Japonia ; ex Africa duae tantiim species notae, una 

 ex Adinandris, quarum plures in Asia exstant, atque unica 

 species Omphalocarpi, generis quod Africae proprium, rectius 

 autem, cl. Radlkofer auctore, ad Sapotaceas transponendum 

 est; Visnea in insulis Canariensibus nascitur; neque frequen- 

 tiores plantae hujus ordinis in insulis Polynesicis esse videntur 

 (Enrya Sandivicensis) ; Caledonia nova genus monotypicum 

 idque quodammodo pro ordine dubium, Microsemma, exhibet; 

 ex continente Australiae nullae adhuc Ternstroemiacearum 

 species ad nostram notitiam pervenerunt. — In orbis hemi- 

 sphaerio occidentali Temstroemiaceae inter civitates foedera- 

 tas Americae borealis usque ad rempnblicam Argentinam nee 

 non in archipelago Antillano inveniuntur. 



Quatuor, quae a Bentham et Hooker constitutae sunt 

 Ternstroemiacearum (sensu strictiori) t rib us, quamquam in 

 utroque hemisphaerio obviae, tamen quoad genera et species 

 inaequali quam maxime modo per singulas terras dispersae 

 sunt ; veluti Bonnetiarum una tantum species (gen. Arcliytaeae) 

 in Asia exstat, Termtroemieae in America, Gordonieae et 

 Sauranjeae in antiquo orbis hemisphaerio obtinent. 



Generum 27, quae a Bentham et Hoorer enumeran- 

 tur, 12 propria sunt hemisphaerii orientalis, 8 occidentalis 

 (Freziera, Peliceria, Bonnetia, Kielmeyera, Caraipa, Mahurea, 

 Marila, Haploclathra) ; 7 utriusque sunt communia (Tern- 

 stroemia, Cleyera, Saurauja, Stuartia, Gordonia, Laplacea, 

 Archytaea). 



Quoad species terrarum, quae hemisphaerii sunt occi- 

 dentalis, Brasilia feracissima est Ternstroemiacearum, ubi 

 praeter limiti australi proximas omnes provincias subaequo 

 fere specierum numero occupant. Ex Ternstroemiacearum 

 generibus in America obviis ad Brasiliam et Guianam*) re- 

 ferenda sunt 9, species 52 amplectentia, quorum unum, Kiel- 

 meyera, nisi in Brasilia nullibi reperitur**). 



*) Cum Guiana eadem conditione utatur qua Brasilia in plantis pro- 



creandis, omnes quae in Guiana nascuntur species in hanc Floram 



recepimus. 



**) In hoc opusculo 70 Ternstroemiacearum species (12 generum) de- 



scribuntur ; admisimus scilicet nonnullas terrarum Brasiliae adjacen- 



Ex Brasilia Temstroemiaceae per orientalia Andium 

 juga quasi profectae in Venezuelam, orientem versus in Guia- 

 nam, porro septentrionem versus per Americam centralem et 

 regnum Mexicanum propagatae, tamquam evanuerunt in civi- 

 tatum foederatarum terris ad meridiem spectantibus, ubi qua- 

 tuor tantum Ternstroemiacearum species (Gordon i as duas, 

 duas Stiiartias) invenire licuit. — Ex republica Argentina 

 una tantum species (Ternstroemia clusiaefolia) innotuit; hie 

 igitur tamquam terminis in meridie constitutis quominus la- 

 this effundantur impeditae sunt. 



Quamquam Temstroemiaceae calidiore coeli temperie in- 

 digere videntur, tamen in Peruviae Granataeque Novae mon- 

 tibus ad haud exiguam eorum altitudinem ascendunt: Frezie- 

 rae nisi in montium jugis omnino non videntur inveniri; ex 

 singulis autem generibus hujus ordinis, nisi forte Sauranjam 

 excipias, aliquae Ternstroemiae in frigidis illis nascuntur re- 

 gionibus; hae species (T. andina, T. Pavoniana) habitum al- 

 pinum assumerunt, contra quae Frezierae species adeo ad 

 magnarum arborum altitudinem formamque enituntur. 



Quae communis sit utriusque hemisphaerii Ternstroe- 

 miacearum species, omnino non invenitur, neque singulae 

 ejus ordinis species latius se effudisse videntur nisi per fines 

 angustis certe terminis circumscriptos. Quae in Brasilia na- 

 scuntur, pleraeque tantum una hujus imperii provincia vel 

 etiam pluribus inter se vicinis continentur; sed inter terminos 

 illos singulae Ternstroemiacearum species laetissime efflore- 

 scunt. Multae enim earum in numerosas diffinduntur sub- 

 species variasque induunt formas, ita ut haud raro cujus 

 speciei haec vel ilia sit planta aut ambigas aut omnino de- 

 finire nequeas. 



Singulae hujus ordinis plantae semper per terras parce 

 dispersae sunt nee unquam eas ita densas invenias, ut latius 

 quoddam terrae spatium iis vestiatur. Amant plerumque 

 campos steriles arenosos, imprimis tales, qui nonnunquam in- 

 undantur, atque in fluviorum etiam ripis nascuntur; minus 

 iis placere videntur silvae umbrosae ac paludes, quo modo 

 factum est, ut ex vastis regionibus demissis ac paludosis, 

 quae sunt ad numen Amazonum, perpaucae adhuc Temstroe- 

 miaceae nobis innotuerint. 



tium aut novas, aut frequentiores et forsitan in Brasilia vel Guiana 

 adhuc reperiendas. 



